नेपालको संबिधान अपूर्ण रहेको भन्दै नाकाबन्दी लादेको भारतले स्वराजको स्वदेशी फिर्तिसंगै आफ्नो धारणा परिवर्तन गरेको छ। भारतले नेपालको नयाँ संबिधानलाई संस्थागत गर्न भएका निर्वाचनप्रति बधाई दिदैँ नेपालमा आगामी बन्ने सरकारसंग काम गर्न आतुर रहेको बताएको छ।
आफ्नो विदेश मन्त्री स्वराजको नेपाल भ्रमणबारे जारी बिज्ञप्ती जारि गर्दै भारतले नयाँ बन्ने सरकारसंग नयाँ उचाईमा द्धिपक्षीय हितका लागि काम गर्न इच्छुक रहेको बताएको छ।
स्वराज स्वदेश फर्के लगत्तै जारि भएको बिज्ञप्तीमा नेपालको प्रजातान्त्रिक अभ्यासमा कोसे ढुंगाको रुपमा रहेको नेपालले तीन चरणको निर्वाचन सफलतापूर्वक सम्पन्न गरेकोमा स्वराजले नेपाल सरकार र नेपाली जनतालाई बधाई दिएको उल्लेख छ।
बिज्ञप्तीमा भनिएको छ, विदेश मन्त्री स्वराजले सबै राजनीतिक दलका नेताहरुलाई भारत सरकार लोकतान्त्रिक ढंगबाट निर्वाचित नयाँ बन्ने सरकारसंग नयाँ उचाईमा द्धिपक्षीय हितका लागि काम गर्न इच्छुक रहेको बताइएको छ। साथै भारत नेपालको आर्थिक विकाशका लागि हातोमालो गर्न तयार रहेको बिज्ञप्तीमा उल्लेख छ।
साताको दोस्रो दिन सोमबार पनि बजार परिसूचक नेप्से दोहोरो अंकले बढेको छ । आज नेप्से सूचक १३.७४ अंकले बढेर १४९०.८८ को उचाईमा पुगेर रोकिएको छ । आज कारोबारमा आएका १५८ कम्पनीका १७ लाख ३० हजार ५ सय ७२ कित्ता शेयर खरिद बिक्रि बाट कुल ७१ करोड ४६ लाख ५७ हजार ४ सय ५९ रुपियाँको कारोबार भएको छ ।
आज गुराँस लाइफ इन्स्योरेन्सको संस्थापक शेयरको सबै भन्दा धेरै ११ करोड २४ लाख बराबरको कारोबार भएको छ । अन्य बढी कमाउनेमा प्रभु बैंक संस्थापक शेयर, चिलिमे हाइड्रो , नागरिक लगानी कोष, स्ट्याण्डर्ड चार्टर्ड बैंक लगायत रहेका छन् ।
आज चिलिमे हाइड्रोका लगानीकर्ताले सर्बाधिक ८.१० प्रतिशत कमाएका छन् भने अन्य बढी कमाउनेमा लक्ष्मी लघुवित्त, सिनर्जी पावर, खानी खोला हाइड्रो लगायत रहेका छन् ।
आज प्रभु बैंकका संस्थापक तर्फका लगानीकर्ताले सर्बाधिक ६.३१ प्रतिशत गुमाएका छन् । अन्य बढी गुमाउनेमा तिनाउ विका बैंक, प्रोग्रेशिभ फाइनान्स, किसान माइक्रोफाइनान्स रहेका छन् ।